છેલ્લા ઘણા સમયથી કરિશ્મા એક ફાર્માસ્યૂટિકલ કંપનીના સીઇઓ સંદીપ તોશ્નિવાલને ડેટ કરતી હોવાનું કહેવાય છે. સંદીપ પોતે પણ ડિવોર્સી છે અને તેને પોતાની પહેલી પત્નીથી બે દિકરીઓ છે. કરિશ્માનો પહેલો પતિ સંજય કપૂર પણ ડિવોર્સી હતો અને હવે તે ફરી એકવાર એક ડિવોર્સી સાથે જ રિલેશનમાં આવી હોવાનું કહેવાય છે. ગઇ કાલે રાતે બંન્ને સાથે પાર્ટીમાંથી નીકળ્યા હતા અને તેમને કેમેરામાં સાથે કેપ્ચર થઇ જવાનો બિલકુલ ભય નહોતો. આ વાતે સૌનું ધ્યાન ખેંચ્યુ છે અને કહેવાઇ રહ્યું છે કે કરિશ્મા જલ્દી જ તેના બોયફ્રેન્ડ સાથેનું રિલેશન ઓફિશિયલ કરશે.